Ο **Ράιαν Τζόζεφ Γκιγκς** (*Ryan Joseph Giggs*, γεννήθηκε 29 Νοεμβρίου 1973) είναι Ουαλός πρώην ποδοσφαιριστής. Αγωνιζόταν στη θέση του μέσου, στην ομάδα της Μάντσεστερ Γιουνάιτεντ και ήταν διεθνής ποδοσφαιριστής στην Εθνική Ουαλίας. Από το 2018 έως το 2022, ήταν προπονητής της Εθνικής Ουαλίας.

Βιογραφία
---------

Ο Ράιαν Τζόζεφ Ουίλσον, όπως ήταν αρχικά το όνομα του Ράιαν Γκιγκς, γεννήθηκε στις 29 Νοεμβρίου 1973 στο Κάρντιφ της Ουαλίας. Ο πατέρας του, Ντάνι Ουίλσον, ήταν παίκτης του ράγκμπι και πιο συγκεκριμένα, της Cardiff RFC. Το 1980 η οικογένεια μετακόμισε στο Σάλφορντ του Ευρύτερου Μάντσεστερ, όταν ο πατέρας του πήρε μεταγραφή στην τοπική ομάδα της Σουίντον. Εκεί ο Ράιαν βρέθηκε να προπονείται αρχικά στην παιδική ομάδα της στην τοπική παιδική ομάδα της Ντινς ΦΚ, από την οποία επιλέχθηκε για τις ακαδημίες της Μάντσεστερ Σίτι. Επίσης αγωνιζόταν στην τοπική σχολική ομάδα της Σάλφορντ Μπόις, με την οποία κατέκτησε το σχολικό κύπελλο της περιοχής το 1987.

Ενώ αγωνιζόταν ακόμα στην ομάδα της Ντινς, τράβηξε την προσοχή του τοπικού κυνηγού ταλέντων Χάρολντ Γουντ. Ο Γουντ πρότεινε τον Γκικγς στον Άλεξ Φέργκιουσον της Μάντσεστερ Γιουνάιτεντ, από την οποία επιλέχθηκε για τα δοκιμαστικά της Χριστουγεννιάτικης περιόδου του 1986. Εντυπωσιασμένος από την επίδοση του, ο Φέργκιουσον προσέφερε στον Γκιγκς στις 29 Νοεμβρίου του 1987 (στα 14α γενέθλιά του) ένα διετές συμβόλαιο για την εφηβική ομάδα της Γιουνάιτεντ.

Το 1989, χρησιμοποιώντας ακόμα το όνομα Ράιαν Ουίλσον, ο Γκιγκς αγωνίστηκε ως αρχηγός της Εθνικής Αγγλίας κάτω των 16 ετών σε παιχνίδι εναντίον της αντίστοιχης ομάδας της Γερμανίας στο Στάδιο Γουέμπλεϊ.

Άλλαξε το όνομά του σε Ράιαν Γκιγκς ύστερα από τον δεύτερο γάμο της μητέρας του, όταν ήταν 16 ετών.

Λόγω της καταγωγής του πατέρα του από τη Σιέρα Λεόνε, ο Γκιγκς αντιμετώπισε συχνά μικρός τον ρατσισμό των άλλων παιδιών, όπως έχει παραδεχθεί ο ίδιος σε μεταγενέστερες συνεντεύξεις του.

### Καριέρα συλλόγων

Ο Γκιγκς έγινε επαγγελματίας στις 29 Νοεμβρίου 1990 στα 17α γενέθλια του. Έκανε την πρώτη του εμφάνιση σε ένα παιχνίδι πρωταθλήματος εναντίον της Έβερτον. Πέτυχε το πρώτο του γκολ στο πρώτο παιχνίδι που αγωνίστηκε ως βασικός σε μια νίκη 1-0 στο ντέρμπι του Μάντσεστερ, στις 4 Μαΐου 1991, εναντίον της Μάντσεστερ Σίτι. Οι συγκρίσεις με το θρύλο της Γιουνάιτεντ Τζορτζ Μπεστ δεν άργησαν, αλλά ο Ράιαν κατάφερε να ξεχωρίσει με τη δική του προσωπικότητα. Έγινε αναπόσπαστο μέλος της πρώτης ομάδας στην αρχή της σεζόν 1991-92 και παρέμεινε έως το τέλος της σταδιοδρομίας του το 2014. Θεωρείται ένας από τους καλύτερους παίκτες που πέρασαν ποτέ από την πρέμιερ λιγκ έχοντας κατακτήσει 13 τίτλους, περισσότερους από οποιονδήποτε άλλο.

### Διεθνής καριέρα

Ο Γκιγκς έχει εκπροσωπήσει την Ουαλία σε διεθνές επίπεδο. Φόρεσε την φανέλα της Ουαλίας συνολικά 64 φορές πετυχαίνοντας 12 γκολ από το 1991 έως το 2007 όταν και αποχώρησε.

Κλείνοντας την καριέρα του είχε συμμετάσχει σε 1.027 επίσημους αγώνες σημειώνοντας 180 γκολ. 
Από τους καλύτερους παρόχους ασίστ στο παγκόσμιο ποδόσφαιρο, είναι στους δέκα πρώτους της ιστορίας.

Τίτλοι
------

**Με τη Μάντσεστερ Γιουνάιτεντ :**

* 13 Πρέμιερ Λιγκ: 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13
* 5 κύπελλα Αγγλίας : 1993–94, 1995–96, 1998–99, 2003–04
* 4 Λιγκ Καπ Αγγλίας (πλέον γνωστό ως Καραμπάο Καπ) : 1991–92, 2005–06, 2008–09, 2009-10
* 9 Κομιούνιτι Σίλντ Αγγλίας (Σούπερ Καπ Αγγλίας ) : 1993, 1994, 1996, 1997, 2003, 2007, 2008, 2010, 2013
* 2 ΟΥΕΦΑ Τσάμπιονς Λιγκ : 1998-1999 , 2007-2008
* 1 ΟΥΕΦΑ Σούπερ Καπ : 1991
* 1 Διηπειρωτικό κύπελλο : 1999
* 1 FIFA World Cup συλλόγων : 2008

**Ατομικές διακρίσεις :**

* Νεαρός παίκτης της χρονιάς (2) : 1991-92 , 1992-93
* Μέλος της ομάδας της χρονιάς : 1992–93, 1997–98, 2000–01, 2001–02, 2006–07, 2008–09
* Πρώτος σε ασίστ στην Πρέμιερ Λιγκ: 2003–04
* Μέλος της ομάδας της δεκαετίας : 1997–2007
* Παίκτης της χρονιάς στην Αγγλία : 2008-09
* Βραβείο Merit : 2016
* Βραβείο συντακτών FWA : 2007
* Βραβείο του Ιταλικού περιοδικού Bravo : 1993
* BBC Sports προσωπικότητα της χρονιάς : 2009
* BBC Sports Ουαλίας προσωπικότητα της χρονιάς (2) : 1999 , 2009
* Βραβείο Σερ Ματ Μπάσμπι : 1997-98
* Παίκτης της χρονιάς στην Μάντσεστερ Γιουνάιτεντ : 2005-06
* Καλύτερος Ουαλός παίκτης της χρονιάς (2) : 1996, 2006
* BBC γκολ της χρονιάς : 1998-1999
* Πρώτος σε ασίστ στο ΟΥΕΦΑ Τσάμπιονς Λιγκ : 2006-07
* Χρυσό πόδι : 2011
* Αναγνωρισμένος επίσημα από την IFFHS ως θρύλος του αθλήματος

Παραπομπές
----------

1. ↑  «Ryan Giggs: Ex-Manchester United winger resigns as Wales manager». Ανακτήθηκε στις 21 Δεκεμβρίου 2023.
2. ↑  Whyatt, Chris (24 Μαΐου 2011). «Ryan Giggs profile». *BBC Sport*.. Ανακτήθηκε στις 22 Απριλίου 2014.
3. ↑  *Young Ryan Giggs (Wilson), 1988 Granada Schools Cup*. Ανακτήθηκε στις 29 Σεπτεμβρίου 2012.
4. ↑  Adamson, Mike; Ashdown, John (6 Οκτωβρίου 2004). «Could Ryan Giggs have played for England?». *The Guardian* (London: Guardian News and Media).. Ανακτήθηκε στις 22 Απριλίου 2014.
5. ↑  Hughes, Rob (3 Μαρτίου 2009). «Ferguson and Giggs, side by side at ManU». *The New York Times*.. Ανακτήθηκε στις 22 Απριλίου 2014.
6. ↑  «Ryan Giggs: You must speak out on abusers». *Daily Mirror* (UK). 30 Απριλίου 2008.. Ανακτήθηκε στις 22 Απριλίου 2014.
7. ↑  «Ranked! The 50 best Manchester United players ever». Αρχειοθετήθηκε από το πρωτότυπο στις 2 Νοεμβρίου 2023. Ανακτήθηκε στις 2 Νοεμβρίου 2023.
8. ↑  «Wales - Record international players». Ανακτήθηκε στις 21 Δεκεμβρίου 2023.
9. ↑ . Αρχειοθετήθηκε από το πρωτότυπο`|archive-url=` requires `|url=` (βοήθεια) στις 6 Απριλίου 2024.  Missing or empty `|title=` (βοήθεια); H παράμετρος `|url=` είναι κενή ή απουσιάζει (βοήθεια); `Η παράμετρος |access-date=` χρειάζεται `|url=` (βοήθεια)
10. ↑  «Top 15 Footballers With The Most Assists In Football History (2023)». Αρχειοθετήθηκε από το πρωτότυπο στις 22 Μαρτίου 2024. Ανακτήθηκε στις 22 Μαρτίου 2024.

Πηγές-εξωτερικοί συνδεσμοι
--------------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ράιαν Γκιγκς** |

* Ράιαν Γκιγκς: Ο ακούραστος Ουαλός μάγος
* 20 χρόνια Ράιαν Γκιγκς!

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 51433558
* LCCN: no2006001383
* ISNI: 0000 0000 6402 3376
* GND: 17386225X
* BNF: cb169107747 (data)
* NLA: 35462046

 |

 |